فيودور ميخايلوڤيتش دوستويڤسكى - بالروسى Фёдор Миха́йлович Достое́вский - (نطق: [ˈfʲodər mʲɪˈxajləvʲɪtɕ dəstɐˈjɛfskʲɪj] دوستوى-يڤسكى) (موسكو، 11 نوفمبر 1821 - سانت بطرسبورج، 9 فبراير 1881) كان روائي روسي عبقري و من اهم اعماله الجريمه و العقاب و الاخوه كارامازوف. دوستويڤسكي اتولد فى موسكو و عاش معظم حياته فى سانت بطرسبورج و بتدور معظم احداث رواياته فى المدينه دي ايام روسيا القيصريه. دوستويڤسكي اتقبض عليه و اتحكم عليه بالاعدام بتهمة انتماءه لجماعة ليبراليه و بعد ما غمو عينيه علشان يضربوه بالنار جاه عفو من القيصر الروسي اللى غير حكم الاعدام للنفي مع الاشغال الشاقه لمدة اربع سنين فى سيبيريا. الحادثه دي و سنوات النفي اثرت كتير فى نظرته للحياة و اتصورت فى روايته ذكريات من منزل الأموات. من اشهر اعماله التانيه: ”مذلون مهانون“، ”فى قبوي“، ”الشياطين“، الأبله. فيه روايات اتعملت افلام أنتجتها هوليوود من اشهرها الاخوه كرامازوڤ بطولة يول براينر. وانتجت السينما المصريه رواية الاخوه كرامازوڤ بعنوان ”الاخوه الاعداء“ و ”الجريمه والعقاب“ بعنوان ”سونيا والمجنون“. روايات دوستويڤسكى اترجمت للعربى، اشهر اللى ترجموها كان الدكتور سامى الدروبى اللى ترجم المؤلفات فى سلسلة اسمها ”اعمال دوستويڤسكى الادبيه الكامله“ بالعناوين دى: الاخوه كرامازوڤ (Братья Карамазовы) (روايه طويله - 1881)